CELEX: 62011TN0159
Language: et
Date: 2011-03-10 00:00:00
Title: Kohtuasi T-159/11: 10. märtsil 2011 esitatud hagi — Marszałkowski versus Siseturu Ühtlustamise Amet — Mar-Ko Fleischwaren (WALICHNOWY MARKO)

14.5.2011   
            
            
               ET
            
            
               Euroopa Liidu Teataja
            
            
               C 145/33
            
         10. märtsil 2011 esitatud hagi — Marszałkowski versus Siseturu Ühtlustamise Amet — Mar-Ko Fleischwaren (WALICHNOWY MARKO)
   (Kohtuasi T-159/11)
   2011/C 145/54
   Hagiavalduse keel: poola
   
      Pooled
   
   
      Hageja: Marek Marszałkowski (Sokolniki, Poola) (esindaja: advokaat (radca prawny) C. Sadkowski)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Mar-Ko Fleischwaren GmbH & Co. KG (Blankenheim, Saksamaa)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 11. jaanuari 2011. aasta otsus (asi nr R 760/2010-4), millega keelduti registreerimast ühenduse kaubamärki „Marko Walichnowy” klassi 29 kuuluvate järgmiste kaupade jaoks: liha, liha- ja linnulihatooted, sealhulgas pasteedid, rups, kapsas vorstiga, konservliha ning liha- ja köögiviljatooted, sealhulgas hapukapsas, linnuliha (sh pakendatud), lihapallid köögiviljakastmes;
            
         
               —
            
            
               teise võimalusena muuta vaidlustatud otsust nii, et sellega lubataks registreerida ühenduse kaubamärk „Marko Walichnowy” klassi 29 kuuluvate eespool nimetatud kaupade jaoks;
            
         
               —
            
            
               mõista kohtukulud välja kostjalt, kohustades teda muu hulgas hüvitama hageja kohtus esindamisega seotud kulud.
            
         
      Väited ja peamised argumendid
   
   
      Ühenduse kaubamärgi taotleja: hageja
   
      Asjaomane ühenduse kaubamärk: sõnalist osa „Marko Walichnowy” sisaldav kujutismärk klassi 29 kuuluvate kaupade jaoks – taotlus nr 007161541
   
      Vastulause aluseks oleva kaubamärgi või tähise omanik: Mar-Ko Fleischwaren GmbH & Co. KG
   
      Vastulause aluseks olev kaubamärk või tähis: ühenduse kaubamärk „Mar-Ko” klassi 29 kuuluvate teatud kaupade jaoks
   
      Vastulausete osakonna otsus: lükata vastulause tagasi
   
      Apellatsioonikoja otsus: tühistada vastulausete osakonna otsus ja lükata registreerimistaotlus tagasi järgmiste klassi 29 kuuluvate kaupade osas: liha, liha- ja linnulihatooted, sealhulgas pasteedid, rups, kapsas vorstiga, konservliha ning liha- ja köögiviljatooted, sealhulgas hapukapsas, linnuliha (sh pakendatud), lihapallid köögiviljakastmes
   
      Väited: rikutud on määruse nr 207/2009 (1) artikli 8 lõike 1 punkti b, kuna apellatsioonikoda leidis, et kaubamärgid on sarnased ja esineb segiajamise tõenäosus.
   
      (1)  Nõukogu 26. veebruari 2009. aasta määrus nr 207/2009 ühenduse kaubamärgi kohta, ELT L 78, lk 1.